**ВАЖНИ УКАЗАНИЯ**

**ЗА *КАНДИДАТИТЕ от УНСС* ЗА ЕВРОПЕЙСКИТЕ СТИПЕНДИИ ПО ОПЕРАТИВНА ПРОГРАМА “РАЗВИТИЕ НА ЧОВЕШКИТЕ РЕСУРСИ” ЗА ЛЕТНИЯ СЕМЕСТЪР НА УЧЕБНАТА 2014/2015 Г.**

1. За стипендия по успех и за специална стипендия могат да кандидатстват всички студенти записани в редовна форма на обучение, включително и чуждестранните студенти и магистрите, включително и приетите в платена форма.
2. Студентите кандидатстват за стипендия по успех с успеха от предходните два семестъра, а за специална стипендия – с успеха от предходния семестър. Успехът за евростипендиите може да се провери в **уеб-студент – успех за евростипендии.**
3. **Срок за кандидатстване през интернет - от 1 април до 28 април 2015 г. на сайта** [**http://eurostipendii.mon.bg**](http://eurostipendii.mon.bg)**.**
4. **Срок за представяне на попълнените формуляри - от 1 април до 30 април 2015 г. от 9.00 до 12.00 ч. и от 13.00 до 16.00 ч.** **в Центъра за прием на документи**. Цялата информация по отношение условията и реда за кандидатстване, както и формулярите се публикуват на уеб-сайт[**http://eurostipendii.mon.bg**](http://eurostipendii.mon.bg)**, който ще е активен до 28.04.2015 г.** Попълненият (до 28.04.2015 г. он-лайн формуляр), ***разпечатан*** и подписан се представя в Центъра за прием на документи до 30 април 2015 г. Банковата сметка, посочена във формуляра, задължително трябва да бъде в **банка ДСК** **.** Желателно **и във ваш интерес е,** сметката да се посочва при първоначалното попълване на формуляра. Формулярите се подават лично или с нотариално пълномощно.
5. За летния семестър ще се изплатят 5 броя стипендии за успех по 120 лева.
6. Специалната стипендия е 200 лв. еднократно. Възможно е да се кандидатства с **до пет** формуляра, придружени от различни разработки и с отделни служебни бележки.